19. jaanuar

**19. jaanuar** on Gregoriuse kalendri 19. päev. Juliuse kalendri järgi 6. jaanuar (1901–2020 ).

## Sündmused
### [[Eesti]]s
* 1919 – Narva lahing: 18. jaanuaril Utrias maabunud meredessant vabastas Narva. Aktsiooni käigus saadi hulgaliselt trofeesid ja mitmeid vange.
* 1919 – Narvast lahkus Eestimaa Töörahva Kommuuni Nõukogu ning lõppes bolševike võimutsemine Eestis.
* 1919 – Johan Laidoneri päevakäsuga nr 5 loodi Eesti Sõjamuuseum.
* 1926 – registreeriti osaühisus Mootor, millest sai hiljem Eesti suurim autotranspordiettevõte.
* 1932 – Riigikogus leidis aset esimene väitlus kroonihoidjate ja kroonikukutajate vahel. Võitjaks osutusid kroonihoidjad, ent vaidlused kestsid veel poolteist aastat.
* 1932 – ajalehes Eesti Spordileht avaldati esimest korda jäähoki võistlusmäärused.
* 1938 – Vene-Eesti piiril toimus intsident, kus kaks Nõukogude piirivalvurit said surma.
* 1994 – sõlmiti leping ERA panga sihtkapitali asutamiseks Tartu Kultuurikapitalis.
* 1995 – Riigikogus kiideti heaks uus kodakondsusseadus, mis tegi korrektuure kodakondsuse saamise tingimuste osas ning paiksustsensuse nõue suurenes kolmelt aastalt kuuele.
* 1995 – Eesti valitsus otsustas mitte anda asüüli lennukikaaperdajale Vladimir Boškole, kes 24. novembril oli kaaperdanud Sõktõvkarist Peterburi reisinud lennuki Tu-134, mis hiljem maandati Tallinna lennuväljal.
* 1998 – Eesti Energia peadirektoriks valiti Gunnar Okk.
* 1999 – Haapsalus põles Haapsalu Sanatoorne Internaatkool. Põlengus keegi viga ei saanud.

### Maailmas
* 1419 – Saja-aastane sõda. Inglise kuningas Henry V alistas Prantsuse linna Roueni – sellega oli Henry V vallutanud kogu Normandia.
* 1520 – Rootsi Vabadussõda: Kalmari uniooni uus kuningas Christian II võitis Bogesundi lahingus Rootsi regendi Sten Sture Noorema vägesid. Rootsi läks uuesti Taani võimu alla.
* 1493 – Prantsusmaa ja Hispaania sõlmisid Barcelona leppe.
* 1649 – algas kohtuprotsess Inglise kuninga Charles I üle.
* 1795 – Prantsuse väed vallutasid Hollandi Vabariigi. Kuulutati välja Prantsusmaa tütarvabariik Bataavia Vabariik.
* 1806 – Suurbritannia vallutas Bataavia Vabariigilt Kapimaa koloonia.
* 1812 – Briti väed Wellingtoni juhtimisel vallutasid Rodrigo linna Hispaanias.
* 1859 – Prantsusmaa ja Sardiinia sõlmisid liitlasleppe.
* 1871 – Saint-Quentini lahing, Preisimaa võit prantslaste üle.
* 1918 – Petrogradis saatsid bolševikud laiali Ülevenemaalise Asutava Kogu.
* 1934 – Ameerika Ühendriikides patentis Laurens Hammond Hammondi oreli.
* 1945 – Teine maailmasõda. Punaarmee vallutas Krakówi.
* 1956 – Sudaan ühines üheksanda liikmena Araabia Liigaga.
* 1960 – USA ja Jaapan kirjutasid alla vastastikuse julgeoleku leppele.
* 1966 – India uueks peaministriks sai Indira Gandhi, kes lubas jätkata mitteühinemispoliitikat.
* 1989 – Nõukogude Liit andis teada, et viib ühepoolselt Euroopast välja mõned lühimaatuumaraketid.
* 1990 – vahistati Washingtoni linnapea Marion Barry, kes oli omanud kokaiini.
* 1992 – Iisraeli peaministri Yitzhak Shamiri koalitsioonivalitsus kaotas enamuse parlamendis.
* 1993 – Somaaliast pöördusid kodumaale tagasi esimesed Ameerika Ühendriikide lahinguüksused.
* 1995 – Esimene Tšetšeenia sõda: Tšetšeenia iseseisvuslased hülgasid Groznõi presidendipalee, kuna hoone oli hävinenud venelaste mürsu- ja raketitules.
* 1997 – Alžiiri kesklinnas ühe kohviku ees plahvatas võimas autopomm, plahvatuse tagajärjel hukkus vähemalt 20 ja haavata sai 60 inimest.
* 1998 – Peruu ja Ecuador kooskõlastasid rahuläbirääkimiste ajakava. Läbirääkimiste eesmärgiks oli lõpetada 1995. aasta piirisõda.

## Sündinud

* 1736 – James Watt, šoti insener
* 1798 – Auguste Comte, prantsuse matemaatik, filosoof ja sotsioloog
* 1809 – Edgar Allan Poe, ameerika kirjanik.
* 1839 – Paul Cézanne, prantsuse maalikunstnik
* 1857 – Heinrich Dietzel, saksa majandusteadlane
* 1868 – Gustav Meyrink, austria kirjanik
* 1882 – John Cain, Victoria provintsi peaminister (1943, 1945–1947, 1952–1955)
* 1890 – Theodor Petai, eesti pedagoog, Kaitseliidu Varstu malevkonna pealik
* 1893 – Johannes Dieckmann, Saksa poliitik ja Saksa DV riigitegelane
* 1893 – Karl Saarmann, eesti õigusteadlane
* 1912 – Jaroslav Stetsko, ukraina poliitik
* 1920 – Javier Pérez de Cuéllar, Peruu diplomaat
* 1923 – Franklin Andrew Merrifield Baron, Dominica valitsusjuht (1960–1961)
* 1932 – Aleksandr Tšikvaidze, Gruusia välisminister (1992–1995)
* 1943 – Janis Joplin, ameerika laulja
* 1946 – Dolly Parton, USA kantrilaulja
* 1949 – Robert Palmer, inglise laulja ja kitarrist
* 1955 – Abraham Burg, iisraeli poliitik

## Surnud

* 1950 – Julius Aamisepp, eesti sordiaretaja
* 1974 – Johannes Sild, eesti vaimulik
* 1975 – Herbert Tampere, eesti folklorist ja muusikateadlane
* 1998 – Carl Perkins, USA laulja, laulukirjutaja ja kitarrist
* 2006 – Wilson Pickett, USA soulilaulja
* 2007 – Murat Nassõrov, vene estraadilaulja ja helilooja

## Pühad
* Rahvusvaheline lume päev

## Ilmarekordid
*2012–2013 talve madalaim õhutemperatuur Eestis (–28,7° Jõgeval, –28,6° Jõhvis). Eelmine rekord oli 13. jaanuaril 2013.

## Viited